**סדר כלל מכינתי- ישראל (ארץ, עם, מדינה)**

ארץ ישראל:

"ויאמר ה' אל אברם: לך לך מארצך וממולדתך ומבית אביך, אל הארץ אשר אראך. ואעשך לגוי גדול, ואברכך ואגדלה שמך, והיה ברכה. ואברכה מברכיך ומקללך אאור, ונברכו בך כל משפחות האדמה" (יב, א-ג).

ישראל היה ישראל גם לפני כניסתו אל הארץ. ישראל היה ישראל גם דורות רבים אחרי צאתו בגולה, והארץ הזאת נשארה ארץ ישראל גם בשממתה. לא כן באומות העולם. אין אנגלים אלא באשר הם באנגליה, ואין אנגליה אלא מפני שיושבים שם אנגלים. האנגלים שפרשו מאנגליה, בעוד דור, בעוד שני דורות יחדלו להיות אנגלים. ואילו התרוקנה אנגליה מאנגלים, הייתה חדלה מלהיות אנגליה. וכן כל העמים. ובכן גם במציאות המודרנית אין הדברים פשוטים כל כך. קל וחומר להשקפת העולם המקראית העתיקה.

אילו שאלנו יהודי לפני אלף שנה בגיטו של מאגנצא או ורמייזא או בפס שבאפריקה הצפונית, בתימן או בבבל: ר' יהודי, ארץ ישראל למי? כמובן מאליו היה עונה: ארץ ישראל היא שלנו, של ישראל. ואתה היית שם פעם? לא. ואביך ראה את ארץ ישראל? לא. ואבי אביך, ואבי אבי אביך? לא. ובכל זאת ארץ ישראל היא בלא ספק שלנו, ועתידים אנו לשוב אליה. ולא היו אלה דברים מן השפה ולחוץ.  
התפילות שאנו מתפללים (לגשם, לתבואה ולברכה) קשורות תמיד לעונות השנה בא"י  
יקת נצח, אך לא אחיזה פשוטה ורצופה. היו תקופות שבהן החזיק ישראל בארץ בכוח ובפועל, והיו תקופות של בעלות להלכה ולא למעשה: אלו הן תקופות הגלות.

אין שום דוגמה בהיסטוריה האנושית של עם שטען לבעלות על אדמה מסויימת במשך אלפי שנים גם אם לא ישב עליה. בנוסף, לאורך כל התקופה המדוברת, הגם שישבו בה אנשים, הם מולם לא ייסדו מסגרת מדינית מיוחדת. אלף ושלוש מאות שנה התחלפו אדוני האדמה, אך עם ומדינה מעולם לא נוצרו פה עד שיבת העם לארצו.

עם ישראל:

"והקימתי את בריתי ביני ובינך ובין זרעך אחריך לדורותם לברית עולם, להיות לך לאלהים ולזרעך אחריך. ונתתי לך ולזרעך אחריך את ארץ מגריך את כל ארץ כנען לאחזת עולם, והייתי להם לאלהים". יש כאן שלושה יסודות אמונה.

היסוד הראשון: "והקימתי את בריתי ביני ובינך ובין זרעך אחריך לדורותם לברית עולם". כידוע, יש בפרקים הקודמים ברית שאלוהים כרת עם אדם הראשון, היינו עם כל המין האנושי (זה אחד הדברים המייחדים את המקרא); לא רק ישראל, אלא כל האדם נברא בצלם ואלוהים. מצאנו שוב אחרי המבול שאלוהים כרת ברית עם נח ועם זרעו. היינו: עם כל האנושות. הווה אומר: כל בני האדם הם בעלי-בריתו. ואף על פי כן "והקימתי את בריתי ביני ובינך ובין זרעך אחריך לדורותם", בין כל העמים בעלי-בריתו יש אחד שהוא עם קרובו, קבוצה אחת בתוך האנושות שנתייחדה בשבילו. זהו זרע אברהם,

מדינת ישראל:

"..שופטים ושוטרים, תיתן-לך בכל-שעריך, אשר יהוה אלוהיך נותן לך, לשבטיך; ושפטו את-העם, משפט-צדק."

דברים, ט"ז פסוק י"ח

"..בארץ-ישראל קם העם היהודי, בה עוצבה דמותו הרוחנית, הדתית והמדינית, בה חי חיי קוממיות ממלכתית, בה יצר נכסי תרבות לאומיים וכלל אנושיים והוריש לעולם כולו את ספר הספרים הנצחי. לאחר שהוגלה העם מארצו בכוח הזרוע שמר לה אמונים בכל ארצות פזוריו, ולא חדל מתפילה ומתקווה לשוב לארצו ולחדש בתוכה את חירותו המדינית. מתוך קשר היסטורי ומסורתי זה חתרו היהודים בכל דור לשוב ולהאחז במולדתם העתיקה; ובדורות האחרונים שבו לארצם בהמונים, וחלוצים, מעפילים ומגינים הפריחו נשמות, החיו שפתם העברית, בנו כפרים וערים, והקימו ישוב גדל והולך השליט על משקו ותרבותו, שוחר שלום ומגן על עצמו, מביא ברכת הקידמה לכל תושבי הארץ ונושא נפשו לעצמאות ממלכתית. [...] השואה שנתחוללה על עם ישראל בזמן האחרון, בה הוכרעו לטבח מיליונים יהודים באירופה, הוכיחה מחדש בעליל את ההכרח לפתרון בעיית העם היהודי מחוסר המולדת והעצמאות על ידי חידוש המדינה היהודית בארץ-ישראל, אשר תפתח לרווחה את שערי המולדת לכל יהודי ותעניק לעם היהודי מעמד של אומה שוות-זכויות בתוך משפחת העמים. [...] מגילת העצמאות 1948

חשיבותה של מדינת ישראל איננה בקיומה של הבטחה עתיקה, ואף לא בראשיתה של תקופת ביטחון חומרי שהיא עשויה לציין... אלא בהזדמנות הניתנת סוף סוף למימוש תורתה החברתית של היהדות. העם היהודי השתוקק לארצו ולמדינתו לא על שום העצמאות חסרת התוכן שציפתה לו בהן, אלא על שום יצירת חייו שיכול היה להתחיל בה סוף סוף... אחרי הכל היה זה איום להיות העם היחיד המגדיר עצמו באמצעות תורת צדק והיחיד שאינו מסוגל ליישמה. זהו הקרע וזהו המובן של הגולה.

... מעצם זאת כבר יש חריגה מעבר לאירוע הפוליטי גרידא. ולבסוף – על בסיס זה אפשר להבחין בין יהודים דתיים ליהודים שאינם דתיים. הניגוד כאן הוא בין אלה השוחרים מדינה לצורך הצדק לבין אלה השוחרים צדק לשם הבטחת קיומה של המדינה.

עמנואל לווינס, "מדינת ישראל ודת ישראל", חירות קשה, הוצאת רסלינג, תל- אביב, 2007, עמ' 293

העם היהודי עבר לאורך שנות ההיסטוריה רדיפות קשות ביותר כמעט בכל רחבי תבל. הרדיפה הקשה והאיומה ביותר התרחשה בשואה בזמן מלחמת העולם השנייה. העם היהודי עודנו מ דמם מרצח שישה מיליון מבניו, רצח-עם שנבע משנאה אנטישמית איומה. מדינת לאום יהודית, עם רוב יהודי ברור לאורך דורות, נדרשת גם כדי למנוע רדיפת יהודים בגבולותיה שלה וגם כדי להבטיח מקלט בטוח ליהודים מכל רחבי העולם כאשר יזדקקו לו.